google/wiki40b huggingface dataset:
इलायची

परिचय

छोटी इलायची का पौधा सदा हरा तथा पाँच फुट से १० फुट तक ऊँचा होता है। इसके पत्ते बर्छे की आकृति के तथा दो फुट तक लंबे होते हैं। यह बीज और जड़ दोनों से उगता है। तीन चार वर्ष में फसल तैयार होती है तथा इतने ही काल तक इसमें गुच्छों के रूप में फल लगते हैं। सूखे फल बाजार में 'छोटी इलायची' के नाम से बिकते हैं। पौधे का जीवकाल १० से लेकर १२ वर्ष तक का होता है। समुद्र की हवा और छायादार भूमि इसके लिए आवश्यक हैं। इसके बीज छोटे और कोनेदार होते हैं। मैसूर, मंगलोर, मालाबार तथा श्री लंका में इलायची बहुतायत से होती है।
प्रस्थानत्रयी

श्रीमद्भगवद्गीता, ब्रह्मसूत्र तथा उपनिषदों को सामूहिक रूप से प्रस्थानत्रयी कहा जाता है जिनमें प्रवृत्ति और निवृत्ति दोनों मार्गों का तात्त्विक विवेचन है। ये वेदान्त के तीन मुख्य स्तम्भ माने जाते हैं। इनमें उपनिषदों को श्रुति प्रस्थान, भगवद्गीता को स्मृति प्रस्थान और ब्रह्मसूत्रों को न्याय प्रस्थान कहते हैं। प्राचीन काल में भारतवर्ष में जब कोई गुरू अथवा आचार्य अपने मत का प्रतिपादन एवं उसकी प्रतिष्ठा करना चाहता था तो उसके लिये सर्वप्रथम वह इन तीनों पर भाष्य लिखता था। आदि शंकराचार्य, रामानुजाचार्य, मध्वाचार्य आदि बड़े-बड़े गुरुओं ने ऐसा कर के ही अपने मत का प्रतिपादन किया।
लेक एण्डीज़, दक्षिण डकोटा

लेक एण्डीज़ चार्ल्स मिक्स काउण्टी, दक्षिण डकोटा, संयुक्त राज्य अमेरिका में स्थित एक नगर है। यहाँ की जनसंख्या २०१० की जनगणना में ८७९ थी। यह चार्ल्स मिक्स काउण्टी की काउण्टी सीट भी है।
फ़्रांसीसी औपनिवेशिक साम्राज्य

फ़्रांसीसी औपनिवेशिक साम्राज्य से आशय यूरोप से बाहर उन क्षेत्रों से है जो मुख्यतः १६०० से १९६० के अन्त तक फ़्रांसीसी शासन के अधीन थे। १९ वीं और २० वीं शताब्दीयों में, फ़्रांसीसी औपनिवेशिक साम्राज्य, ब्रिटिश साम्राज्य के बाद दूसरे स्थान पर था। १९२० और १९३० में अपने चरम पर फ़्रांस का साम्राज्य लगभग १,२३,४७,००० किमी२ में फैला हुआ था। मेट्रोपॉलिटन फ़्रांस को मिलाकर यह क्षेत्र १,२८,९८,००० किमी२ तक हो जाता है, जो पृथ्वी के कुल भूभाग का ८.७% था।
रिजनल औडॉनटोडिसप्लेसिया

रिजनल औडॉनटोडिसप्लेसिया एक विकीर्ण प्रकार की असामान्यता है जो की किसी-किसी दांत में पाई जाती है। दांतों की यह समस्या एक पीढ़ी से दूसरी पीढ़ी नहीं जाती। यह समस्या महिलओं में अधिकतर देखी जाती है। दांतों की इस समस्या में डेनटाईन, पल्प और इनेमल पर असर होता है जिससे दांतों की विकसति नहीं हो पाती। इस समस्या के कारण दांत बहुत ही नाजुक हो जाते हैं। रेडियोग्राफी में दांत अत्याधिक रडियोलुसेंट नजर आते हैं। इसलिए रिजनल औडॉनटोडिसप्लेसिया से प्रभावित दांतों को घोस्ट दांत भी बोला जाता है।

इलाज

विकसित दांतों में अगर रिजनल औडॉनटोडिसप्लेसिया देखा जाता है तो उस स्थिति में दांतों का अंडोडॉनटिक्स करना जरूरी होता है। और अगर रिजनल औडॉनटोडिसप्लेसिया के प्रभाव से दांत विस्फोट नहीं हो पाते तो उस स्थिति में दांतों को आंशिक रूप से डीनेचर करके उसका इलाज किया जाता है।
सीएमएस प्रयोग

व्यापक सिद्धांत

इस प्रयोग के आँकड़े विश्लेषण के लिए सीएमएसएसडब्ल्यू (CMSSW) नामक सोफ्टवेयर काम में लिया जाता है और डाटा को रूट प्रारूप में संरक्षित किया जाता है।
आशा साकी

एक हिन्दी साहित्यकार।
ईसा इब्न मरियम

इस्लाम और ईसाई धर्म में ईसा के व्यक्तित्व में अंतर

इस्लाम में ईसा मसीह सभी नबियों की तरह ही महज़ नबी ही माना जाता है, और ईसाई मान्यता की तरह, ईश्वर-पुत्र या त्रिमूर्ति का सदस्य नहीं माना जाता है, और उनकी पूजा पर मनाही है। उन्हें चमत्कार करने की क्षमता ईश्वर से मिली थी और स्वयं ईसा में ऐसी शक्तियां नहीं मौजूद थीं। यह भी नहीं माना जाता है कि वे क्रूस पर लटके। इस्लामी परंपरा के मुताबिक ईश्वर ने उन्हें सीधे स्वर्ग में उठाया। 
सब रसूलों की तरह, ईसा मसीह भी क़ुरान में एक रसूल कहलाए गए हैं। क़ुरान के मुताबिक़, ईसा ने अपने आप को ईश्वर-पुत्र कभी नहीं माना और वे क़यामत के दिन पर इस बात का इंकार करेंगे। मुसलमानों की मान्यता है कि क़यामत के दिन पर, ईसा मसीह पृथ्वी पर लौट आएंगे दज्जाल को खत्म करेंगे।

मुहम्मद और ईसा मसीह

मुहम्मद के हदीसों में है कि "तमाम नबी भाई है और ईसा मसीह मेरे सबसे करीबी भाई है क्यूंकि मेरे और ईसा मसीह के दरमियान कोई नबी नही आया है"।

क़ुरान में

क़ुरान में ईसा का नाम 25 बार आया है। सुराह मरियम में इनके जन्म की कथा है और इसी तरह सुराह अलि इमरान में भी। क़ुरान में ईसा का ज़िक्र, मुहम्मद से भी अधिक है।

इस्लाम के अनुसार, ईसा का धरती से प्रस्थान

इस्लाम में ईसा का पुनरागमन बहुत महत्व रखता है कुछ मुसलमान(जैसे क़ादयानी) उनके पुनरागमन को नहीं मानते। मुसलमानों की बड़ी संख्या का मानना है। अधिकांश उलेमा का कहना है कि मसीह के क्रूस पर नहीं चढ़ाया गया था, बल्कि उन्हें जन्नत में उठा लिया गया। लेकिन इस पर सभी मुसलमान उलेमा की सहमति है कि मसीह क़यामत समय, पुनः धरती पर आएंगे
ऑपरेशन पराक्रम पदक

इतिहास

भारत के राष्ट्रपति ने 13 दिसंबर 2001 को ऑपरेशन पराक्रम में सशस्त्र बलों के कर्मियों और नागरिकों की सेवाओं की मान्यता के लिए इस पदक की स्थापना की

डिजाइन

पदक आकार में परिपत्र, कप्रो-निकल से बने, 35 मिमी व्यास और मानक फिटिंग के साथ एक सादे क्षैतिज पट्टी में फिट है। इसमें भारत का नक्शा है और शिलालेख "ऑपरेशन पराक्रम" रिम के साथ हिंदी और अंग्रेजी दोनों में उभरा है। इसके उलट में राजकीय चिन्ह उभरा होता है। नीला, ओलिव ग्रीन और भूरा रंग के पट्टे , तीन बराबर भागों के साथ चौड़ाई 32 मिमी की चौड़ाई, बाएं से दाएं से शुरू होती है ब्लू और ओलिव ग्रीन पार्ट्स को सफेद पट्टी 2 मिमी चौड़ाई से अलग किया जाता है। ओलिव ग्रीन और रेड का रंगीन भाग अलग-अलग चौड़ाई में 2 मिमी के एक लाल पट्टी से विभाजित हैं
विलियम स्कोर्ज़बी द्वीपसमूह

विलियम स्कोर्ज़बी द्वीपसमूह (William Scoresby Archipelago) पूर्वी अंटार्कटिका में विलियम स्कोर्ज़बी खाड़ी के पूर्वी तट से उत्तरी दिशा में फैले हुआ एक द्वीपसमूह है। इस समूह के सबसे बड़े द्वीप बर्था (Bertha), आइले (Islay), कूलिंग (Couling) और शीहैन (Sheehan) हैं।
मैं मायके चली जाऊंगी तुम देखते रहियो

कहानी

जया शादियों के कार्यक्रम की तैयारी का काम करती है। समर की बहन के शादी की तैयारी का काम भी उसे ही मिल जाता है, वहीं से समर और जया एक दूसरे से बार बार मिलने लगते हैं। वे दोनों एक दूसरे से प्यार करने लगते हैं। जब जया से समर शादी के लिए पूछता है तो अपनी माँ के कारण वो साफ साफ मना कर देती है। पर जब जया की माँ को इस बात का पता चलता है तो वो समर को घर बात करने के लिए बुलाती है और मिलने पर कहती है कि जया भी उससे प्यार करती है। उन दोनों का रोका अगले दिन होना तय हो जाता है। लेकिन जब जया की माँ और समर की माँ आपने सामने होते हैं तो जया की माँ उन दोनों का रोका होने से पहले ही रिश्ता तोड़ कर चले जाती है। बाद में परिवार वालों को पता चलता है कि दोनों एक दूसरे से पहले भी मिल चुके हैं और उन दोनों के सोच में जमीन आसमान का फर्क है। इस फैसले से जया और समर, दोनों दुःखी हो जाते हैं।
समर की माँ, अपने बेटे को दुःखी देख कर एक बार जया की माँ से बात करने अदालत आ जाती है। वहाँ जया की माँ, समर की माँ के सामने सात शर्ते रखती है। जिसमें जया जब चाहे तब उसकी माँ से मिल सकती है, और उसकी माँ भी जब चाहे तब उससे मिल सकती है। जया कभी भी कितने बार भी उसकी माँ से फोन पर बात कर सकती है। उस पर किसी प्रकार के रीति रिवाज नहीं थोपा जाएगा। वो जितने गहने अपनी बेटी को देगी, शादी के टूटने के बाद उतने गहने सूची के अनुसार वापस भी करना होगा। जब जया चाहेगी, तभी वो माँ बनेगी, उसके लिए कोई उसे मजबूर नहीं करेगा। यदि तलाक होता है तो उसके जायदाद का आधा हिस्सा जया को मिल जाएगा। इन सारी शर्तों को समर की माँ मान लेती है और दस्तखत कर देती है। वे दोनों इन शर्तों के बारे में किसी और को न बताने का निर्णय लेते हैं।
क्यूबेक

भाषा

क्यूबेक की आधिकारिक भाषा फ़्रान्सीसी है और यह कनाडा का एकमात्र प्रान्त है जो मुख्यतः फ़्रान्सीसी-भाषी है, जहाँ २००६ की जनगणना के अनुसार ८०.१% लोग प्रथम भाषा के रूप में फ़्रान्सीसी भाषा बोलते हैं और कुल मिलाकर ९५% फ़्रान्सीसी भाषा बोल सकते हैं जिनमें प्रथम, द्वितीय और तृतीय भाषी सम्मिलित हैं।
स्वामी भक्तिसिद्धान्त सरस्वती

स्वामी भक्तिसिद्धान्त सरस्वती (6 फ़रवरी 1874 – 1 जनवरी 1937) गौडीय वैष्णव सम्प्रदाय के प्रमुख गुरू एवं आध्यात्मिक प्रचारक थे। उन्हें 'भक्तिसिद्धान्त सरस्वती ठाकुर' भी कहते हैं। उनका मूल नाम विमल प्रसाद दत्त था।श्रीकृष्ण की भक्ति-उपासना के अनन्य प्रचारकों में स्वामी भक्तिसिद्धान्त सरस्वती गोस्वामी का नाम अग्रणी है। उन्हीं से प्रेरणा और आशीर्वाद प्राप्त कर स्वामी भक्तिवेदान्त प्रभुपाद ने पूरे संसार में श्रीकृष्ण भावनामृत संघ की शाखाएं स्थापित कर लाखों व्यक्तियों को हिन्दूधर्म तथा भगवान श्रीकृष्ण का अनन्य भक्त बनाने में सफलता प्राप्त की थी।

परिचय

स्वामी भक्तिसिद्धान्त का जन्म 20 जुलाई 1873 को चैतन्य महाप्रभु की शिष्य परम्परा के महान वैष्णव आचार्य भक्ति विनोद ठाकुर के पुत्र के रूप में जगन्नाथपुरी में हुआ था। गौड़ीय सम्प्रदाय के आचार्य पिताश्री से उन्हें बचपन में ही श्रीकृष्ण भक्ति का प्रसाद मिला था। श्रीमद्भगवद्गीता तथा चैतन्य महाप्रभु के पावन जीवन चरित्र ने उन्हें श्रीकृष्ण भक्ति के प्रचार-प्रसार की प्रेरणा दी।
भक्ति सिद्धान्त युवावस्था से ही अंग्रेजी तथा बंगला के प्रभावी वक्ता थे। युवा पीढ़ी विशेषकर उनके व्याख्यान सुनकर मंत्र-मुग्ध हो जाती थी। वे दक्षिणेश्वर मन्दिर जाकर प्राय: स्वामी रामकृष्ण परमहंस तथा स्वामी विवेकानन्द के सान्निध्य का लाभ उठाते थे।
उत्तराध्ययन सूत्र

उत्तराध्ययन सूत्र जैन धर्म के श्वेताम्बर पन्थ का धर्मग्रन्थ है। कहते हैं कि महावीर स्वामी के निर्वाण के कुछ समय पहले दिए गये उपदेश इसमें संग्रहित हैं।
सन्नी लियोन

शुरूआती जीवन

लियोन का जन्म केरेन मल्होत्रा नाम से सार्निया, ओंटारियो में एक सिक्‍ख पंजाबी परिवार में हुआ था। उनके पिता तिब्बत में जन्मे और दिल्ली में पले बढ़े थे। और उनकी माँ (जिनकी २००८ में मृत्यु हो गई थी) नहान नाम के सिरमौर, हिमाचल प्रदेश के एक छोटे-से गाँव से थी। बचपन से ही वह काफ़ी चुस्त थी और लड़कों के साथ हॉकी खेलती थी। वो आइस स्केटिंग करना पसंद करती थी।
हालांकि वह सिक्‍ख थी, उनके माता-पिता ने उन्हें एक क्रिस्टी विद्यालय में दाखिल करवा दिया क्योंकि उनके लिए आम स्कूल में जाना खतरे से भरा समझा गया। जब वह १२ वर्ष की थी तब उनका परिवार फोर्ट ग्रेटियट, मिशिगन चला गया और उसके एक साल बाद लेक फ़ॉरेस्ट, कैलिफोर्निया गया। उन्होंने १९९९ में हाई स्कुल से डिग्री प्राप्त की और कॉलेज में दाखिला लिया।  सनी लियोन के पति अभिनेता डेनियल वेबर हैं। वो और उनके पति ने कुल 3 बच्चों को अडॉप्ट किया है, जिनमें एक लड़की और दो जुड़वा लड़के हैं। सनी लियोन कुल 3 बच्चों की मां हैं।

करियर

अश्लील फ़िल्मों की दुनिया में आने से पहले वह जर्मन बेकरी, जिफ़्फ़ी लुब में कार्य करती थी। उसके बाद में एक कर और निवृत्ति मामलों से जुड़ी कंपनी में भी कार्य कर चुकी है। ऑरेंज काउंटी में नर्स की पढ़ाई करते वक्त उनकी एक सहेली, जों कामुक नर्तकी थी, ने लियोन को जॉन स्टीवंस से मिलवाया, जों एक दल्ला था। उन्होंने सन्नी की जे एलेन से मुलाकात करवाई जों पेंटहाउस (Penthouse) मैगज़ीन के चित्रकार थे।  जब अपने अश्लील करियर के लिए उन्हें नाम चुनना था तब उन्होंने अपना असली नाम सन्नी बताया। लियोन नाम बाद में बोब ग्सियोनी ने उन्हें दिया जों पेंटहाउस के पूर्व मालिक थे। लियोन ने पेंटहाउस के लिए चित्र निकलवाए और उन्हें पेंटहाउस की मार्च २००१ की पेट ऑफ द मंथ रखा गया। इसके बाद २००१ के हस्लर (Hustler) मैगज़ीन के संस्करण में "हस्लर हनी" का सम्मान दिया गया। 2017 में गूगल पर सबसे ज्‍यादा सर्च की जाने वाली सेलिब्रिटी हैं सनी लियोना। अब सांनी के साथ जादा हुवा चॅनेल adk pixel

भारतीय सिनेमा

बिग बॉस के घर में सन्नी की मुलाकात महेश भट्ट से हुई थी। इसके पश्चात उन्हें जिस्म-२ में मुख्य भूमिका का काम दिया गया था। उसके बाद सन्नी ने एकता कपूर की रागिनी एमएमएस २ में काम किया। इस फिल्म ने ६५ करोड़ रूपिए कमाए। सन्नी ने वर्ष २०१४ में बनी फिल्म हेट लव स्टोरी में गुलाबी होंठ आइटम गीत में भी काम किया और ये गीत काफ़ी प्रसिद्ध भी हुआ। २०१४ में सन्नी कन्नड फिल्म डीके के लिए भी आइटम गाना कर चुकी हैं।

मुख्यधारा प्रदर्शन

लियोन का पहला प्रदर्शन २००५ में हुआ था, जब वह लाल क़ालीन रिपोर्टर बनी थी। यह एम टी वी अवार्ड और एम टी वी इंडिया का कार्यक्रम था। लियोन को फिल्मों में अभिनय करने का भी अनुभव है। द गर्ल नेक्स्ट डोर नामक फ़िल्म में अभिनय करने के बाद वह हिंदी फिल्मों में अभिनय करने का शौक़ रखती हैं। बिग बॉस के घर में रहने के दौरान, सन्नी ने एक प्रसिद्ध बॉलीवुड निर्देशक महेश भट्ट को संपर्क किया। महेश भट्ट ने जिस्म-२ में प्रमुख भूमिका की पेशकश की। लियोन ने इसे स्वीकार कर लिया है, जो पूजा भट्ट प्रोडक्शन हाउस और लियोन एजेंट के फिल्म आगे चर्चा में परिणाम देगा.

विवाद

बलात्कार कोई अपराध नहीं, वो तो साश्चर्य (surprise) यौन सम्बन्ध है। ये विचार सन्नी लियोन के द्वारा जब प्रकट किये गये, तब विवाद हुआ था।
सुपरहेटरोडाइन संग्राही

प्रथम विश्वयुद्ध के दौरान मेजर एडविन आर्मस्ट्रांग नामक वैज्ञानिक ने सरल संग्राही में अपेक्षित सुधार कर ऐसी संग्राही व्यवस्था को जन्म दिया जिसमें किसी भी आवृत्ति के संकेत को किसी समय सुगमता से ग्रहण किया जा सकता है। यह व्यवस्था वस्तुत: आधुनिक लोकप्रिय रेडियो संग्राही सेटों की जनक है। 
एंटेना से आनेवाले रेडियो आवृत्ति के संकेतों को सर्वप्रथम एक मिश्रण-पद (mixer stage) से होकर गुजारा जाता है, जहाँ उसी क्षण उपयुक्त आवृत्ति का एक अन्य रेडियो संकेत भी प्रविष्ट कराया जाता है। यह दूसरा संकेत एक अन्य स्थानीय कंपित्र (local oscillator) में उत्पन्न किया जाता है। मिश्रण पद में दोनों संकेतों के संयोजन से विस्पंद-सिद्धांत (beat theory) द्वारा एक निम्न आवृत्ति का संकेत उत्पन्न होता है, जो दोनों आवृत्तियों का अंतर होता है। मिश्रण-पद के आगे का संपूर्ण परिपथ इसी आवृत्ति के लिए समस्वरित होता है। यह आवृत्ति माध्य आवृत्ति (intermediate frequency, या i. f.) कहलाती है। इस क्षीण आवृत्ति को एक रेडियो-आवृत्ति प्रवर्धक (r. f. amplifier) द्वारा प्रदर्शित कर, तथा विमाडुलक (demodulator) द्वारा संशोधित कर, संसूचक वाल्व द्वारा श्रव्यावृत्ति में परिणत किया जाता है। आगे इस श्रव्य आवृत्ति का प्रवर्धित कर ध्वनि विस्तारक में प्रेषित कर दिया जाता है।
महर्षि पाणिनि संस्कृत एवं वैदिक विश्वविद्यालय

महर्षि पाणिनि संस्कृत एवं वैदिक विश्वविद्यालय, उज्जैन में स्थित मध्य प्रदेश का एक विश्वविद्यालय है। उज्जैन के सांस्कृतिक और पौराणिक महत्व को ध्यान में रखते हुए राज्य शासन ने संस्कृत भाषा और प्राचीन ज्ञान-विज्ञान के अभिवर्धन एवं प्रसार हेतु उज्जैन में संस्कृत विश्वविद्यालय स्थापित करने का निर्णय लिया। महर्षि पाणिनि संस्कृत विश्वविद्यालय अधिनियम 2006 (क्रमांक 15 सन् 2008) के तहत 15 अगस्त 2008 से इस विश्वविद्यालयए की स्थापना की गई तथा 17 अगस्त 2008 को राज्य के मुख्यमंत्री शिवराज सिंह चौहान की अध्यक्षता में तत्कालीन राज्यपाल एवं कुलाधिपति डॉ॰ बलराम जाखड़ द्वारा इसका विधिवत् शुभारंभ किया गया।
विश्वविद्यालय का कार्यालय देवास रोड, उज्जैन स्थित बिड़ला शोध संस्थान परिसर में दिनांक 17 अगस्त 2008 से प्रारंभ किया गया। विश्वविद्यालय का कार्यालय क्षिप्रांजली न्यास की भूमि में स्थित बिरला शोध संस्थान के भवन में विधिवत् संचालित हो रहा है। भूमि का कुल क्षेत्रफल 1,25,420 वर्गफीट के लगभग है तथा भवन का क्षेत्रफल लगभग 10,200 वर्गफीट है। इसी भवन में कार्यालय के अतिरिक्त पाँच विश्वविद्यालय अध्यापन विभागों की कक्षायें भी लगायी जा रही हैं। भवन किराये पर है।
दिनांक 25.3.2010 को मध्यप्रदेश विद्यानसभा द्वारा ‘महर्षि पाणिनि संस्कृत विश्वविद्यालय, उज्जैन’ के अधिनियम में ‘वैदिक’ शब्द को जोड़े जाने के सम्बन्ध में संशोधन का प्रस्ताव पारित किया गया। तदनुसार इस विश्वविद्यालय का नाम ‘महर्षि पाणिनि संस्कृत विश्वविद्यालय’ के स्थान पर ‘महर्षि पाणिनि संस्कृत एवम् वैदिक विश्वविद्यालय’ हुआ। इस विश्वविद्यालय में संस्कृत भाषा के पारंपरिक विषयों जैसे शुक्लयजुर्वेद/ नव्य व्याकरण/ फलित ज्योतिष/ सिद्धान्त ज्योतिष एवं साहित्य में शास्त्री (BA), आचार्य (MA), के अध्ययन अध्यापन एवं विशिष्टाचार्य (M. Phil.), विद्यावारिधि (Ph.d) में शोध की समुचित व्यवस्था उपलब्ध है। इसके अतिरिक्त BA (संस्कृत प्राच्य) M A (संस्कृत प्राच्य)/ ज्योतिर्विज्ञान का अध्ययन का एकमात्र श्रेष्ठ केंद्र है। सत्र जुलाई 2018-19 से विश्वविद्यालय परिसर में चार वर्षीय एकीकृत शास्त्री-शिक्षाशास्त्री(B.A.B.ED.) पाठ्यक्रम भी आरम्भ किया जा रहा है। यह भारत का प्रथम संस्कृत विश्वविद्यालय है जिसके परिसर में यह पाठ्यक्रम आरम्भ हो रहा है। विश्वविद्यालय में संस्कृत के एक वर्षीय व्यावसायिक पाठ्यक्रम भी संचालित हैं जिनसे शीघ्र ही स्वरोजगार प्राप्त किया जा सकता है। इनमें एक वर्षीय व्यावसायिक ज्योतिष डिप्लोमा/ व्यावसायिक वास्तुशास्त्र/ संस्कृत संभाषण / पौरोहित्य पाठ्यक्रम संचालित किए जाते हैं। इसके अतिरिक्त हस्तरेखा विज्ञान , रत्नविज्ञान एवं अन्य प्रमाणपत्रीय पाठ्यक्रम भी संचालित है।
थकान

थकान का स्वरूप

थकान के स्वरूप को निम्न प्रकार से समझा जा सकता है-

मानसिक शक्तियों का ह्रास

जिन कार्यों के संपादन हेतु मानसिक शक्तियों का उपयोग होता है, उन कार्यों को लगातार करते रहने से ऐसी अवस्था आती है। जब मानसिक शक्तियों का ह्रास होने लगता है तो कार्य के उत्पादन में कमी आने लगती है तथा अन्त में कार्य के प्रति अरूचि पैदा हो जाती है। इसी अवस्था को थकान कहा जाता है। मानसिक कार्यों में मानसिक ऊर्जा का व्यय होता है। इससे व्यक्ति और अधिक कार्य नहीं कर पाता है। वैयक्तिक भिन्नताओं के कारण प्रत्येक व्यक्ति की कार्य क्षमता भी भिन्न-भिन्न होती है। जिन व्यक्तियों में उच्च प्रेरणा, काम करने की
प्रतिज्ञा और उद्देश्य को प्राप्त करने की प्रबल इच्छा जिन व्यक्तियों में होती है, उन्हें जल्दी ही थकान का अनुभव नहीं होता। इसी प्रकार कुछ असामान्य परिस्थितियों में भी थकान की अनुभूति कम होती है। 
मानसिक थकान उद्योगपति व कर्मचारी दोनों के लिए हानिकारक होती है। इससे व्यक्ति की प्रसन्नता में कमी होने लगती है। सोचने, कार्य करने की तथा निर्णय की शक्ति का ह्रास होने लगता है। इससे विभिन्न प्रकार की दुर्घटनाओं की संभावना रहती है।

थकान का मापन

थकान दूर करने के उपायों का क्रियान्वय तभी उचित रूप से हो सकता है जब थकान मापन हेतु उपयुक्त विधियों का प्रयोग किया जाए। अन्तर्राष्ट्रीय स्तर पर थकान मापन हेतु जिन परीक्षणों का निर्माण हुआ है वे निम्न हैं-

भौतिक परीक्षण (Psysical tests)

इन परीक्षणों द्वारा किसी विशेष समय में किसी विशेष व्यक्ति की ‘शक्ति द्वारा उत्पादन’ (Energy output) का मापन किया जाता है। इन परीक्षणों में ‘हस्त-शक्ति मापन यंत्र’ (Hand dynamometer), ‘पारा-शक्ति मापन यंत्र’ (Mercury dynamometer), ‘जल-शक्ति मापन यंत्र’ (Water dynamometer) आदि प्रमुख हैं।

दैहिक परीक्षण (Psysicological tests)

इसके द्वारा थकान के समय कर्मचारी की नाड़ी गति, ऑक्सीजन की मात्रा एवं गति तथा विभिन्न त्वचा संबंधी संवेदनाओं का मापन किया जाता है।

मनोदैहिक परीक्षण (Psychophysical tests)

इनके अंतर्गत मनोदैहिक परिवर्तनों का अध्ययन किया जाता है। इसमें शरीर की कंपन (Oscillations) तथा विश्रामहीनता की अवस्था का भी मापन होता है।

रासायनिक परीक्षण

इन परीक्षणों द्वारा रक्त संचार, मल-मूत्र, लार आदि का विश्लेषण किया जाता है।

मानसिक परीक्षण

इनके द्वारा समस्त मानसिक प्रतिक्रियाओं का अध्ययन किया जाता है। संवेदनात्मक प्रभेद (Senory discrimination), ध्यान, कल्पना, बुद्धि, स्मृति आदि का मापन किया जाता है।
सेंडी कल्याण

परिचय

सेंडी कल्याण का जन्म को नटाल सूबा में हुआ था। उसकी शादी जितेंद्र कल्याण से हुई थी, और उन्होंने दो बच्चे, अधीर और कीर्ति, के पालन किए।
दिल्ली में जैन धर्म

दिल्ली में १५५१२२ हैं जो वहाँ की आबादी का १.१२% है।यहाँ का लाल किले के सामने वाला जैन मंदिर है।
एनेस

यह विश्व की एक प्रमुख वायुयान सेवा हैं।
मुहम्मद ताहिर उल-क़ादरी

नाम का उच्चारण

'क़ादरी' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।

जीवनी

क़ादरी पाकिस्तानी पंजाब के झंग शहर में १९ फ़रवरी १९५१ को फ़रीद-उद-दीन क़ादरी के घर जन्में थे। वे एक सियाल पंजाबी हैं। छोटी उम्र में उन्होंने झंग के 'सेक्रड हार्ट क्रिस्चन स्कूल' जाना शुरू किया जहाँ उन्होंने अंग्रेज़ी भी सीखी और ईसाई धर्म के पहलुओं से भी अवगत हुए। साथ-साथ उन्होंने इस्लामी धार्मिक शिक्षा भी प्राप्त की। फिर उन्होंने पंजाब विश्वविद्यालय, लाहौर से न्याय की तालीम ली और १९७४ में ऍल॰ऍल॰बी॰ की डिग्री प्राप्त की। कुछ समय वकालत करने के बाद इन्होनें १९७८-१९८३ काल में पंजाब विश्वविद्यालय में क़ानून पढ़ाया और फिर इस्लामी क़ानून प्रथा में डॉक्टर की डिग्री (पी॰ऍच॰डी॰) प्राप्त की, जिसमें इनका अध्ययन विषय 'इस्लाम में दण्ड, उनका श्रेणीकरण और दार्शनिक पहलू' था।

मिनहाज-उल-क़ुरान​ की स्थापना

१९८१ में उन्होंने सूफ़ी विचारधारा पर आधारित 'मिनहाज़-उल-क़ुरान इंटरनैश्नल​' नामक संस्थान चलाया, जिसका ध्येय इस्लामी विचार को ग़ैर-चरमपंथी दृष्टि से समझना-समझाना, शिक्षा पर ज़ोर देना और अन्य धार्मिक समुदायों के साथ शांतिपूर्ण सम्बन्ध स्थापित करना था।

आतंकवाद पर फ़तवा

२ मार्च २०१० को क़ादरी ने एक फ़तवा (इस्लामी धार्मिक मत व आदेश) जारी किया जिसमें पूरी तरह से दहशतगर्दी की निंदा की गई और उसे इस्लाम-विरुद्ध बताया गया। इसमें लिखा था कि 'आतंकवाद, आतंकवाद ही है; हिंसा, हिंसा ही है और इनकी न इस्लामी शिक्षा में कोई जगह है और न ही इन्हें न्यायोचित ठहराया जा सकता है।' यह ६०० पन्नों का आदेश 'आतंकवाद पर फ़तवा' (Fatwa on Terrorism) कहलाया गया।

२०१२ में भारत का दौरा

२२ फ़रवरी २०१२ को क़ादरी चार हफ़्तों की भारत-यात्रा के लिए दिल्ली पहुँचे। उन्होंने पाकिस्तान और भारत पर सेना पर ख़र्चा कम करने का और ग़रीबी हटाने पर अधिक व्यय करने का आग्रह किया। दिल्ली में अपने फ़तवे की पुस्तक के भारतीय उद्घाटन पर उन्होंने कहा कि 'इस्लाम में आतंकवाद की कोई जगह नहीं है।' वे तीर्थयात्रा पर अजमेर भी गए।

राजनैतिक भूमिका

२५ मई १९८९ में क़ादरी ने 'पाकिस्तानी आवामी तहरीक' नामक राजनैतिक पार्टी स्थापित की जिसके उद्देश्य 'सच्चा लोकतंत्र, आर्थिक संतुलन, मानवाधिकार रक्षा में सुधार, सामाजिक न्याय और पाकिस्तान में स्त्रियों की भूमिका को बढ़ावा देना' बताया गया। १९९० में इस दल ने राष्ट्रीय चुनाव लड़े। आगे चलकर वे लाहौर क्षेत्र से पाकिस्तान की क़ौमी असेम्बली (यानि संसद) के सदस्य रहे लेकिन उन्होंने २००४ में इस्तीफ़ा दे दिया।
जोनंग

जोनंग (Jonang, तिब्बती: ཇོ་ནང་) तिब्बती बौद्ध धर्म के छह मुख्य सम्प्रदायों में से एक है। अन्य पाँच न्यिंगमा, कग्यु, सक्या, गेलुग और बोन हैं। इसका आरम्भ तिब्बत में १२वीं शताब्दी में यूमो मिक्यो दोर्जे ने करा और सक्या सम्प्रदाय में शिक्षित दोल्पोपा शेरब ग्याल्त्सेन नामक भिक्षु ने इसका प्रसार करा। १७वीं शताब्दी के अन्तभाग में ५वें दलाई लामा ने इस सम्प्रदाय का विरोध करा था और माना जाता था कि यह विलुप्त हो चुका है। लेकिन यह तिब्बत के खम और अम्दो क्षेत्रों के गोलोक, नाशी और मंगोल समुदायों वाले इलाकों में जीवित रहा और वर्तमान में लगभग ५,००० भिक्षु-भिक्षिका जोनंग धर्मधारा से जुड़े हैं।
प्रत्युष प्रकाश

शुरुआत के दिन

प्रत्युष का जन्म सन् १९९१ में ओड़िसा में एक मध्य वर्गीय परिवार में हुआ था। इनके पिता फोरमैन के रूप में महानदी कोल्फ़ील्ड्स में कार्यरत हैं एवं इनकी माता गृहिणी हैं। इन्होने प्रारंभिक शिक्षा डी.ए.वी. पब्लिक स्कूल, एम.सी.एल. कलिंगा छेत्र (१९९५-२००९) से की। उच्च शिक्षा के लिए इन्होने भारत यूनिवर्सिटी, चेन्नई में दाखिला करवाया और २०१३ में इन्होने ऑटोमोबाइल इंजिनियर की डिग्री ली। प्रकाश अभी एक इ-लर्निंग कंपनी में इंस्ट्रक्शनअल डिज़ाइनर के रूप में कार्यरत हैं।

करियर

प्रकाश ने अपनी पहली गीत १८ साल की उम्र में लिखी थी। इसके बाद प्रकाश लघु फिल्म एवं एलबम्स के लिए गीत लिखना शुरू किया। इनके करियर का सबसे सुनहरा अवसर तब आया जब इन्होने अपना पहला गीत एक बॉलीवुड फिल्म कामसूत्र ३-डी के लिए लिखा, तब प्रकाश २२ वर्षीय थें. इन्होने बॉलीवुड फिल्म, कामसूत्र ३-डी के लिए दो गीत लिखें.
कामसूत्र ३-डी की सफलता के बाद इन्होने हुमा कुरैशी एवं रजत कपूर कार्यरत बॉलीवुड फिल्म, "X" के लिए गीत लिखा. बॉलीवुड फिल्मों के साथ साथ प्रकाश ने कुछ सामाजिक संस्था के लिए भी गीत लिखा. "मुझे रौशनी नहीं देखनी" को लोगों के द्वारा बहुत सराहा गया।
प्रकाश ने एक ऑनलाइन एल्बम, "E-11" के लिए भी गीत लिखा. "दादा एंथम" (एक गीत इस एल्बम से) को सौरव गांगुली के अधिकारिक जालस्थल पर दर्शाया गया।

नीजी जीवन

प्रकाश अभी चेन्नई में रहते हैं।
आईसीसी विश्व क्रिकेट लीग डिवीजन पांच 2010

टीवी कवरेज

टूर्नामेंट नेपाल टेलीविजन के दूसरे चैनल NTV 2 या NTV मेट्रो पर लाइव कवर किया गया था। यह पहली बार है कि किसी भी विश्व क्रिकेट लीग टूर्नामेंट टीवी पर सीधा प्रसारण किया जा रहा था। केवल त्रिभुवन विश्वविद्यालय मैदान पर खेल सीधा प्रसारण किया गया।
टोनियाई कल्प

टोनियाई कल्प (Tonian Period) पृथ्वी के भूवैज्ञानिक इतिहास में एक कल्प था, जो आज से 100.0 करोड़ (यानि एक अरब)) वर्ष पहले आरम्भ हुआ और 85.0 करोड़ वर्ष पहले अंत हुआ। यह नूतनप्राग्जीवी महाकल्प (Neoproterozoic) का पहला कल्प था। इस के बाद क्रायोजेनियाई कल्प आरम्भ हुआ और इस से पहले मध्यप्राग्जीवी महाकल्प (Mesoproterozoic) का स्टेनियाई कल्प (Stenian) चल रहा था।
हदरुख, जालौन

हदरुख गाँव भारतीय राज्य उत्तर प्रदेश के जालौन ज़िले का एक गाँव है। भारत की जनगणना २०११ के अनुसार 645 परिवार रहते हैं। यहाँ की कुल जनसंख्या 3872 हैं जिनमे 2112 पुरुष तथा 1760 महिलाएँ हैं।
मालवा एक्स्प्रेस २९१९

|thumb|300|right|मालवा एक्सप्रेस]]
मालवा एक्स्प्रेस १२९१९  भारतीय रेल द्वारा संचालित एक मेल सुपरफास्ट एक्स्प्रेस ट्रेन है। यह ट्रेन इंदौर जंक्शन बीजी रेलवे स्टेशन (स्टेशन कोड:INDB) से १२:२५ बजे छूटती है और जम्मू तवी रेलवे स्टेशन (स्टेशन कोड:JAT) पर ३:४० बजे पहुंचती है। इसकी यात्रा अवधि है २७ घंटे १५ मिनट।
मालवा एक्सप्रेस एक दैनिक सुपरफास्ट एक्सप्रेस ट्रेन सेवा है जो, मध्य प्रदेश का सबसे बड़ा शहर और व्यावसायिक केंद्र इंदौर जंक्शन बीजी रेलवे स्टेशन से जम्मू कश्मीर, भारत में जम्मू तवी तक जोड़ता है।
वर्तमान में यह ट्रेन इंदौर के डॉ. अम्बेडकर नगर (महू) से श्री माता वैष्णोदेवी कटड़ा के लिए चलती है इस ट्रेन का नंबर 12919 और 12920 है

इतिहास

यह ट्रेन मूल रूप से इंदौर और नई दिल्ली के बीच शुरू की गई थी और तब से जम्मू तवी तक बढ़ा दी गई है। यह एक कूटनीतिक संकेत के रूप में पाकिस्तान पहुंचने वाली पहली भारतीय रेल थी। २२ अक्टूबर  १९८५ को इंदौर से पाकिस्तान में लाहौर तक, इंदौर-लाहौर विशेष सेवा से चल रही थी, लेकिन सेवा विवादों की वजह से ५५ दिनों के बाद समाप्त कर दिया गया। इस अवधि के दौरान यह हर एक सप्ताह में एक बार शुक्रवार को दोनों दिशा में प्रस्थान करती रही। यह भोपाल एक्सप्रेस,  रेवांचल एक्सप्रेस और अहिल्यानगरी एक्सप्रेस के बाद, एक आईएसओ प्रमाण पत्र प्राप्त करने के लिए भारत और मध्य प्रदेश में पांचवीं ट्रेन थी।

संख्या और नामकरण

इंदौर से 'डौन' सेवा संख्या १२९१९ के रूप में और जम्मू तावी से 'अप' सेवा संख्या १२९२० वहन करती है। मालवा नाम मध्य प्रदेश के क्षेत्र को प्रतीक करता है, जहां इंदौर शहर में स्थित है।

आवृत्ति

ट्रेन, एक दिन में एक बार, पूरे सप्ताह चलाती है।
स्टेट ब्यूरो फ़ॉर लेटर्स एंड कॉल्स

यह चीन के आम नागरिकों, जिनकी कोई न कोई चिंताएँ हैं, की सहायता के लिए चीन सरकार द्वारा गठित विभाग है।
गगन खोड़ा

परिचय

गगन खोड़ा ने 1991-92 में रणजी खेलना शुरू किया था।1994 के क्वार्टर फाइनल में 237 रन बनाकर राजस्थान टीम में दीर्घकालीन जगह बनाई।